Au hüt isch wider churz vorem 7i Tagwach gsi, me will jo schliesslich öbis erlebe. Und zum Ufwache hemmer grad mitem Eli Creek agfange. E glasklari  Süesswasserströmig wo sich dure Regewald schlänglet und im Meer endet. Shet zwor schono chli Überwindig brucht, denn es isch noni so warm gsi und denn no grad so frisch usem Bett. Aber me isch jo nur eimol do*plantsch*..schnell schwimme. =) Au das isch e tolls Erlebnis gsi. Witer isches denn zum Lake Wabby gange, au das e super idrückliche Ort. Und wider ganz anders als dr Lake McKenzie. Dä isch nämlich umgeh vo riieesige Sanddüne wo extrem steil um en umme rage. Do hani mrs natürlich nid lo entgoh, die Düne es paar mol  durab zsekle und zstürze zum denn im Wasser zlande. Dr Hammer!! =)